ชุมชนแออัดคลองเตยในประเทศไทย ยื่นมือช่วยเหลือชาวเฮติผู้ประสบภัยพิบัติ
ชุมชนแออัดคลองเตย ยื่นมือไปช่วยเหลือชาวเฮติผู้กำลังดิ้นรน กระเสือกกระสนให้ฟื้นตัวจากภัยพิบัติ อันเกิดจากแผ่นดินไหวเมื่อเดือนที่แล้ว
ในวัน Valentine'sหรือวันแห่งความรัก ซึ่งไม่เหมือนกับที่ไหนๆ ชาวชุมชนแออัดคลองเตย ยื่นมือไปช่วยเหลือเด็กๆในเฮติ อาสาสมัครและเด็กจากมูลนิธิดวงประทีป ซึ่งทำงานร่วมกับชุมชนแออัดคลองเตย พากันเดินไปตามตรอกซอกซอยแคบๆเพื่อขอเงินบริจาคเมื่อวันอาทิตย์ คุณวินนัยผู้ขาพิการเข็นเก้าล้อเข็นของเขา ไปตามตรอกซอกซอยด้วยคุณวินนัยกล่าวด้วยว่า ทั้งโลกมีจิตใจผูกพันกับชาวเฮติอย่างแน่นแฟ้น และว่าตอนนี้ชุมชนแออัดแห่งนี้ดูดีกว่าที่ๆชาวเฮติอยู่กันเสียอีก อย่างน้อยคนยากจนในกรุงเทพมหานคร ยังสามารถไปขอข้าววัดรับประทานได้แต่โบสถ์ของชาวเฮติถูกทำลายหมด บรรดาคุณแม่ในชุมชนแออัดคลองเตย พูดด้วยน้ำเสียงเศร้าสลดเมื่อพวกเธอเห็นภาพความพินาศทางโทรทัศน์ พวกเธอบริจาคเท่าที่จะให้ได้ เช่นบริจาคเงินราวยี่สิบบาทหรือบางคนให้มากถึงหกสิบบาทก็มี คุณครูประทีป อึ๊งทรงธรรม ฮาตะผู้ตั้งมูลนิธิดวงประทีปเมื่อปีพุทธศักราช 2521กล่าวว่าชุมชนแออัดแห่งนี้ รู้ซึ้งถึงความเดือดร้อนของชาวเฮติ คุณครูประทีปกล่าวไว้ตอนนี้ว่า "คนยากจนในชุมชนแห่งนี้กำลังประสบความเดือดร้อนหลายอย่าง เช่นเมื่อครั้งที่เกิดไฟไหม้ในชุมชนทำให้พวกเขาสูญเสียบ้านช่อง ดังนั้นพวกเขาเข้าใจความรู้สึกของคนได้ดีหลังจากเห็นภาพชาวเฮติ ประสบความเดือดร้อนต่างๆ พวกเขาเข้าใจได้ทันทีว่า ความเดือดร้อนเหล่านั้นทำให้ชาวเฮติปวดร้าวใจแค่ไหน? ด้วยเหตุนี้ พวกเขาต้องการบริจาคช่วยเหลือ แม้ว่าจะเป็นจำนวนน้อยนิดก็ยังดีคุณครูประทีปกล่าวว่า จะส่งเงินที่มีผู้บริจาคให้นี้ไปให้กองทุน Savethe Children Fund ส่วนคุณ มารี อังเก ซิลเวน-โฮล์มเกรนผู้สร้างภาพยนตร์ชาวเฮติ ผู้กำลังถ่ายทำภาพยนตร์อยู่ที่กรุงเทพมหานคร เป็นผู้มาขอความช่วยเหลือสำหรับเฮติจากมูลนิธิข้างต้น เธอกล่าวว่า ความเอื้ออารีของคนในชุมชนแห่งนี้ มีคุณค่ามากกว่าเงินเสียอีก เธอกล่าวไว้ตอนนี้ว่า "วิธีการมอบธนบัตร ซึ่งมีค่าไม่มากนักและยับยู่ยี่ดีกว่าการที่ดิฉันเอาวีซ่าการ์ดไปรูดเอาเงินมาให้ พวกเขายิ้มแย้ม มอบให้ด้วยใจและความอบอุ่นให้คุณซึ่งมีค่าเหลือล้ำ เงินจะใช้หมดไป แต่จิตใจเอื้อเฟื้อจะคงอยู่ชั่วกาลนาน" ประเทศไทยมอบเงินช่วยเหลือ จำนวนสิบห้าล้านเหรียญสหรัฐให้แก่เฮติและในวันแห่งความรักนี้ คนยากจนในกรุงเทพมหานคร มอบเงินสามพันเหรียญสหรัฐ ให้แก่ประชาชนผู้ประสบความเอดร้อนที่อยู่ทางอีกซีกหนึ่งของโลก